HU Az Európai Unió Hivatalos Lapja L 140/1

A BIZOTTSÁG (EU) 2015/846 RENDELETE

(2015. május 28.)

a 396/2005/EK európai parlamenti és tanácsi rendelet II. és III. mellékletének a bizonyos termékekben, illetve azok felületén található acetamiprid, ametoktradin, amiszulbróm, bupirimát, klofentezin, etefon, etirimol, fluopikolid, imazapik, propamokarb, piraklosztrobin és tau-fluvalinát maradékanyag-határértéke tekintetében történő módosításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdésének a) pontjára,

mivel:

(1) Az acetamiprid, az etefon, a propamokarb és a piraklosztrobin tekintetében a 396/2005/EK rendelet II. melléklete maradékanyag-határértékeket (a továbbiakban: MRL-ek) állapított meg. A klofentezin tekintetében az MRL-eket a 396/2005/EK rendelet II. melléklete és III. mellékletének B. része állapította meg. Az ametoktradin, az amiszulbróm, a bupirimát, az etirimol, a fluopikolid, az imazapik, és a tau-fluvalinát vonatkozásában a 396/2005/EK rendelet III. mellékletének A. része állapított meg MRL-eket.

(2) Egy, az acetamiprid hatóanyagot tartalmazó növényvédő szer banán esetében való alkalmazása iránti engedélyezésre irányuló eljárás keretében – a 396/2005/EK rendelet 6. cikke (1) bekezdésének megfelelően – kérelmet nyújtottak be a Bizottsághoz az érvényben lévő MRL módosítása céljából.

(3) Az ametoktradin esetében a komlónál történő alkalmazásra nyújtottak be ilyen kérelmet. Az amiszulbróm esetében a szőlőnél történő alkalmazásra nyújtottak be ilyen kérelmet. A bupirimát esetében a sárgabaracknál, az őszibaracknál, a szamócánál, a szőlőnél, a vesszőn termő bogyósoknál, a kabakosoknál, a fűszernövényeknél és az articsókánál történő alkalmazásra nyújtottak be ilyen kérelmet. A klofentezin esetében a cseresznyeféléknél, az ehető héjú kabakosoknál, a paradicsomnál és a padlizsánnál történő alkalmazásra nyújtottak be ilyen kérelmet. Az etefon esetében a szőlőnél történő alkalmazásra nyújtottak be ilyen kérelmet. A fluopikolid esetében a kínai kelnél történő alkalmazásra nyújtottak be ilyen kérelmet. A propamokarb esetében az újhagymánál és a kínai kelnél történő alkalmazásra nyújtottak be ilyen kérelmet. A piraklosztrobin esetében a karórépánál és a tarlórépánál történő alkalmazásra nyújtottak be ilyen kérelmet. A tau-fluvalinát esetében az almatermésűeknél, a sárgabaracknál és az őszibaracknál történő alkalmazásra nyújtottak be ilyen kérelmet.

(4) A 396/2005/EK rendelet 6. cikke (2) és (4) bekezdésének megfelelően kérelmet nyújtottak be az imazapir szójabab esetében történő alkalmazására vonatkozóan. A kérelmező állítása szerint ennek az anyagnak Brazíliában az említett növényre vonatkozóan engedélyezett alkalmazása a 396/2005/EK rendeletben engedélyezett MRL-nél magasabb maradékanyag-értékeket eredményez, ezért magasabb MRL-t kell megállapítani annak érdekében, hogy az említett növény behozatalát ne gátolják kereskedelmi akadályok.

(5) A 396/2005/EK rendelet 8. cikkének megfelelően az érintett tagállamok kiértékelték a fenti kérelmeket, az értékelő jelentéseket pedig továbbították a Bizottságnak.

(6) Az Európai Élelmiszerbiztonsági Hatóság (a továbbiakban: Hatóság) megvizsgálta a kérelmeket és az értékelő jelentéseket, különös tekintettel a fogyasztókat és adott esetben az állatokat érintő kockázatokra, és a javasolt MRL-ekről indokolással ellátott véleményeket (2) adott ki. Ezeket a véleményeket továbbította a Bizottságnak és a tagállamoknak, valamint hozzáférhetővé tette azokat a nyilvánosság számára.

(7) A Hatóság az indokolással ellátott véleményeiben megállapította, hogy a bupirimátnak az uborkánál történő alkalmazása vonatkozásában nem szükséges az érvényben lévő MRL módosítása. A bupirimátnak a fűszernövényeknél és az articsókánál történő alkalmazását illetően, illetve a klofentezinnek a cseresznyeféléknél, a paradicsomnál, a padlizsánnál és a cukkininél történő alkalmazását illetően a benyújtott adatok nem elegendők új MRL-ek meghatározásához. Az érvényben lévő MRL-eket ezért nem kell megváltoztatni.

(8) Az etirimol tekintetében – amely a bupirimát legfőbb bomlásterméke – a Hatóság a sárgabaracknál, az őszibaracknál, a vesszőn termő bogyósoknál és a nem ehető héjú kabakosoknál új MRL-ek megállapítását javasolja a bupirimát e növényeknél történő alkalmazása tekintetében.

(9) Az etefon tekintetében a szőlőnél történő alkalmazás esetében a Hatóság új, – a Gazdasági Együttműködési és Fejlesztési Szervezet (OECD) MRL-kalkulátora által kiszámított 1 mg/kg értéket felfelé kerekítve – 1,5 mg/kg maradékanyag-határérték megállapítását javasolja. Egyes tagállamok által felvetett aggodalmakra való tekintettel azonban célszerűbb az MRL-t kerekítés nélkül 1 mg/kg értékben meghatározni. Ez az érték megfelelően lefedi a szőlőnél történő felhasználási célokat.

(10) A Hatóság indokolással ellátott véleményei alapján és a tárgy szempontjából lényeges tényezőket figyelembe véve, az MRL-ekkel kapcsolatos megfelelő módosítások megfelelnek a 396/2005/EK rendelet 14. cikkének (2) bekezdésében megfogalmazott követelményeknek.

(11) A 396/2005/EK rendeletet ezért ennek megfelelően módosítani kell.

(12) Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

ELFOGADTA EZT A RENDELETET:

1. cikk

A 396/2005/EK rendelet II. és III. melléklete e rendelet mellékletének megfelelően módosul.

2. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2015. május 28-án. a Bizottság részéről az elnök Jean-Claude JUNCKER

(1) HL L 70., 2005.3.16., 1. o.

(2) A Hatóság tudományos jelentései elérhetők az interneten: http://www.efsa.europa.eu:

Reasoned opinion on the modification of the existing MRL for acetamiprid in bananas. (Indokolással ellátott vélemény a banánban előforduló acetamiprid tekintetében érvényben lévő MRL módosításáról.) EFSA Journal 2014;12(9):3824 [20. o.]. doi:10.2903/j.efsa.2014.3824.

Reasoned opinion on the modification of the existing MRL for ametoctradin in hop. (Indokolással ellátott vélemény a komlóban előforduló ametoktradin tekintetében érvényben lévő MRL módosításáról.) EFSA Journal 2014;12(10):3879 [17. o.]. doi:10.2903/j.efsa.2014.3879.

Conclusion on the peer review of the pesticide risk assessment of the active substance amisulbrom. (Az amiszulbróm hatóanyagú növényvédő szereknél felmerülő kockázatok felméréséről készült szakértői értékelés megállapításai.) EFSA Journal 2014;12(4):3237 [75. o.]. doi:10.2903/j.efsa.2014.3237.

Reasoned opinion on the modification of the existing MRLs for bupirimate in several crops. (Indokolással ellátott vélemény a különböző növényekben előforduló bupirimát tekintetében érvényben lévő MRL-ek módosításáról.) EFSA Journal 2014;12(7):3804 [35. o.]. doi:10.2903/j.efsa.2014.3804.

Reasoned opinion on the modification of the existing MRLs for clofentezine in cherries, cucurbits with edible peel, tomatoes and aubergines. (Indokolással ellátott vélemény a cseresznyefélékben, az ehető héjú kabakosokban, a paradicsomban és a padlizsánban előforduló klofentezin tekintetében érvényben lévő MRL-ek módosításáról.) EFSA Journal 2014;12(10):3860 [22. o.]. doi:10.2903/j.efsa.2014.3860.

Reasoned opinion on the modification of the existing MRLs for ethephon in table olive and table grape. (Indokolással ellátott vélemény az étkezési olajbogyóban és a szőlőben előforduló etefon tekintetében érvényben lévő MRL-ek módosításáról.) EFSA Journal 2014;12(5):3698 [22. o.]. doi:10.2903/j.efsa.2014.3698.

Reasoned opinion on the modification of the existing MRL for fluopicolide in Chinese cabbage. (Indokolással ellátott vélemény a kínai kelben előforduló fluopikolid tekintetében érvényben lévő MRL módosításáról.) EFSA Journal 2014;12(9):3822 [20. o.]. doi:10.2903/j.efsa.2014.3822.

Reasoned opinion on the setting of a new MRL for imazapic in genetically modified soya bean. (Indokolással ellátott vélemény a genetikailag módosított szójababban előforduló imazapirra vonatkozó új MRL meghatározásáról). EFSA Journal 2013;11(10):3426 [26. o.]. doi:10.2903/j.efsa.2013.3426.

Reasoned opinion on the modification of the existing MRLs for propamocarb in spring onions and Chinese cabbage. (Indokolással ellátott vélemény az újhagymában és a kínai kelben előforduló propamokarb tekintetében érvényben lévő MRL-ek módosításáról.) EFSA Journal 2014;12(8):3811 [18. o.]. doi:10.2903/j.efsa.2014.3811.

Reasoned opinion on the modification of the existing MRLs for pyraclostrobin in swedes and turnips. (Indokolással ellátott vélemény a karórépában és a tarlórépában előforduló piraklosztrobin tekintetében érvényben lévő MRL-ek módosításáról.) EFSA Journal 2014;12(10):3872 [19. o.]. doi:10.2903/j.efsa.2014.3872.

Reasoned opinion on the modification of the existing MRLs for tau-fluvalinate in various crops. (Indokolással ellátott vélemény a különböző növényekben előforduló tau-fluvalinát tekintetében érvényben lévő MRL-ek módosításáról). EFSA Journal 2014;12(1):3548 [49. o.]. doi:10.2903/j.efsa.2014.3548.